Μερόπη (κόρη του Οινοπίωνος)

Στην Αρχαία ελληνική μυθολογία η Μερόπη ήταν θνητή πριγκίπισσα που βιάστηκε από τον Ωρίωνα και έγινε η μνηστή του, ο Παρθένιος της Νίκαιας την καταγράφει ως "Αίρω".Παρθένιος, Erotica Pathemata 20 Η Μερόπη ήταν κόρη του βασιλιά Οινοπίωνος του θρυλικού βασιλιά της Χίου, γιου του Διονύσου και της Αριάδνης, που έφερε στο νησί την αμπελοκαλλιέργεια και την οινοποιία. Μητέρα της ήταν η Νύμφη Ελίκη, ενώ αδέλφια της ήταν ο Μέλανας, ο Τάλως, ο Ευάνθης και ο Αθάμας.Παυσανίας, "Ελλάδος περιήγησης", 7.4.8 Η ιστορία της κόρης του Οινοπίωνα παρουσιάζει παραλλαγές. Ο κυνηγός Ωρίων, ένας ωραίος άντρας που παντρεύτηκε την Σίδη, μετά την τιμωρία του από την Ήρα έφτασε στην Χίο όπου τον καλοδέχτηκε ο βασιλιάς Οινοπίων σε ένα πλούσιο γεύμα. Η Μερόπη αγάπησε τον Ωρίωνα αλλά δεν είχε την άδεια του πατέρα της να τον παντρευτεί. Μετά από ένα μεθύσι ο Ωρίων της επιτέθηκε.Pseudo-Eratosthenes, Catasterismi fr. 32 Ο οργισμένος Οινοπίων για την πράξη στην κόρη του έβγαλε με το σπαθί του τα μάτια του Ωρίωνα και τον πέταξε στην θάλασσα.https://web.archive.org/web/20101118004657/http://www.ancientlibrary.com/smith-bio/2156.html Οι ιστορίες διαφέρουν, μια πηγή καταγράφει την Μερόπη ως σύζυγο του Οινοπίωνα και όχι σαν κόρη του, σε άλλες πηγές αναφέρεται σαν κόρη του Μίνωα που ήταν επίσημα ο παππούς του πατέρα της.Kerenyi, Gods of the Greeks, σσ. 201–204 Ο κορυφαίος Ούγγρος μυθογράφος Καρλ Κερένυι γράφει στο έργο του "Οι θεοί της Ελλάδας" ότι ο Ωρίωνας ήταν Γίγαντας χωρίς μητέρα, εξέτασε την άποψη να είναι η Μερόπη σύζυγος του Οινοπίωνα σαν παραλλαγή μιας παράδοσης που καταγράφει την Μερόπη ως μητέρα του Ωρίωνα.

Παραπομπές

Πηγές

Parthenius, Love Romances translated by Sir Stephen Gaselee (1882-1943), S. Loeb Classical Library Volume 69. Cambridge, MA. Harvard University Press. 1916. 
Parthenius, Erotici Scriptores Graeci, Vol. 1. Rudolf Hercher. in aedibus B. G. Teubneri. Leipzig. 1858. Greek text available at the Perseus Digital Library.
Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
Pausanias, Graeciae Descriptio. 3 vols. Leipzig, Teubner. 1903. Greek text available at the Perseus Digital Library.

Κατηγορία:Πριγκίπισσες της Ελλάδας και της Δανίας
Κατηγορία:Γυναίκες στην Ελληνική μυθολογία
Κατηγορία:Πρόσωπα της ελληνικής μυθολογίας